|  |
| --- |
|  |
|  |
|  |
|  |

AMIF seurantakomitean pöytäkirja 13.4.2022

|  |  |
| --- | --- |
| Aika | 13.4.2022 klo 12:30-15:30 |
| Paikka | Hybridikokous; kokoushuone Aleksanteri, Kirkkokatu 12, Helsinki tai etäyhteydellä |
| Läsnä | Puheenjohtajat  Laura Yli-Vakkuri  Artsi Alanne  Sihteerit /asiantuntijat  Kristiina Mauriala  Riika Väliahde  Riikka Karlsson  Sanna Virtanen  Nina Routti-Hietala    Jäsenet  Helena Flöjt-Josefsson Ahvenanmaan maakuntahallitus  Virpi Kankare Ulkoministeriö  Roosa Talvitie Oikeusministeriö  Kaisu Piiroinen Opetus- ja kulttuuriministeriö  Kaisa Turunen Poliisihallitus  Otto Puustinen Suojelupoliisi  Terhi Heinilä Tasa-arvoasiain neuvottelukunta  Anu Wikman-Immonen Suomen Kuntaliitto ry, Elinvoima ja talous -yksikkö  Taina Martiskainen Lastensuojelun keskusliitto ry  Abdirahim Hussein Moniheli ry  Silla Kakkola Naisjärjestöt Yhteistyössä NYTKIS ry  Ben Malinen Suomen Pakolaisapu ry  Antti Lahtinen Väestöliitto ry  Sirpa Rönkkömäki Vastaanottokeskukset  Jaana Suokonautio Uudenmaan ELY-keskus  Kalle Myllymäki Varsinais-Suomen ELY-keskus  Varajäsenet  Joel Soininen Ulkoministeriö  Iikka Saunamäki Sisäministeriö, maahanmuutto-osasto  Jarkko Kolehmainen Sisäministeriö, rajavartio-osasto  Pipa Turvanen Työ- ja elinkeinoministeriö  Pekka Martin Maahanmuuttovirasto  Nina Järviö Tasa-arvoasiain neuvottelukunta  Jonna Lindqvist Lastensuojelun keskusliitto ry  Eekku Aromaa Naisjärjestöt Yhteistyössä NYTKIS ry  Sirpa Sivonen Työnantajakeskusjärjestöt, Läsnä, klo 14:00 asti  Taina Wallander Palkansaajakeskusjärjestöt, Läsnä, klo 14:00 asti  Hanna Määttä Pohjois-Pohjanmaan ELY-keskus, Läsnä, klo 14:45 asti  Jaana Tapalinen Lapin ELY-keskus  Pysyvät asiantuntijat  Varaedustaja  Leena Leikas Ihmisoikeuskeskus  Muut osallistujat:  Interprefy-tulkkaustekniikka Delinqua Oy |
| Poissa | Jäsenet  Vesa Kotilainen Sisäministeriö, maahanmuutto-osasto  Tomi Vuori Sisäministeriö, poliisiosasto  Jaakko Olli Sisäministeriö, rajavartio-osasto  Lauri Taro Valtiovarainministeriö, budjettiosasto  Minna Säävälä Työ- ja elinkeinoministeriö  Henna Leppämäki Sosiaali- ja terveysministeriö  Martin Airisto Maahanmuuttovirasto  Adan Mohamed Etnisten suhteiden neuvottelukunta  Erja Reinikainen Suomen Punainen Risti, pakolaistyö ja vastaanottotoiminta  Mikko Räsänen Työnantajakeskusjärjestöt  Eve Kyntäjä Palkansaajakeskusjärjestöt  Varajäsenet  Dan Sundqvist Ahvenanmaan maakuntahallitus  Jussi Mäkinen Oikeusministeriö  Heidi Kankainen Sisäministeriö, poliisiosasto  Niina Suutarinen Valtiovarainministeriö, budjettiosasto  Essi Lojander Työ- ja elinkeinoministeriö  Mira Saloheimo Sosiaali- ja terveysministeriö  Marja Kartila Poliisihallitus  Diana Seppä Etnisten suhteiden neuvottelukunta  Juha Lauro Suojelupoliisi  Annukka Mäkinen Suomen Kuntaliitto ry, Elinvoima ja talous -yksikkö  Tiina Salmio Suomen Punainen Risti, pakolaistyö ja vastaanottotoiminta  Julie Breton Moniheli ry  Maria Wikberg Suomen Pakolaisapu ry  Mina Zandkarimi Väestöliitto ry  Antti Jäppinen Joutsenon vastaanottokeskus  Pysyvät asiantuntijat  Edustaja  Sirpa Rautio Ihmisoikeuskeskus |
|  |  |
|  |  |
|  |  |

# Kokouksen avaus

Puheenjohtaja avasi kokouksen klo 13.01. Puheenjohtaja lausui avaussanat, ilmoitti kokouksen tulkkauksesta ruotsiksi Ahvenanmaan jäsenelle ja toivotti kaikki tervetulleeksi uuden kauden ensimmäiseen seurantakomitean kokoukseen.

# Kokouksen järjestäytyminen (liite 1)

Kyseessä on järjestäytymiskokous, johon oli poikkeuksellisesti kutsuttu sekä jäsenet että varajäsenet. Puheenjohtaja esitteli pääkohdat Turvapaikka-, maahanmuutto- ja kotouttamisrahaston (AMIF) ohjelman 2021-2027 seurantakomitean asettamisasiakirjasta.

Sisäasioiden rahastoista ohjelmakaudella 2021-2027 annetun lain (1125/2021) 8 §:n mukaisesti valtioneuvosto on 17.3.2022 sisäministeriön esittelystä asettanut turvapaikka-, maahanmuutto- ja kotouttamisrahaston (AMIF) 2021-2027 ohjelman seurantakomitean ja päättänyt sen kokoonpanosta. Seurantakomitean toimikausi jatkuu ohjelman sulkemiseen saakka. Toimikautta voidaan jatkaa, jos seurantakomitean tehtävien hoitaminen sitä vaatii.

Asiakohdan lopuksi järjestettiin lyhyt esittäytymiskierros.

# Esityslistan hyväksyminen kokouksen työjärjestykseksi

Esityslista hyväksyttiin kokouksen työjärjestykseksi. Puheenjohtaja totesi, että kokouksen päätösvaltaisuus todetaan seuraavan asiakohdan käsittelyn jälkeen.

# Seurantakomitean työjärjestys (liite 2)

Routti-Hietala esitteli asiakohdan. Työjärjestyksen luonnosta on käsitelty jo aiemmin rahastojen lakityöryhmässä ja siihen on pyydetty kommentteja etukäteen. Esittelijä nosti asiakirjasta esiin joitain yksityiskohtia liittyen mm. seurantakomitean toimikauteen, kokousmenettelyihin ja jäsenmuutoksiin. Työjärjestyksen mukaan kokousaineisto lähetetään jäsenille 7 työpäivää ennen kokousta, poikkeuksellisesti lähetys voidaan tehdä 3 työpäivää ennen kokousta. Kokous on päätösvaltainen, jos vähintään 6 edustajaa on paikalla. Työjärjestyksessä on kerrottu myös äänestämisestä kokouksissa, esteellisyydestä ja kirjallisesta menettelystä. Lisäksi esittelijä kertoi, että työjärjestyksen §14.5 kohta ”jos yksikin jäsen vastustaa kirjallisen menettelyn käyttöä tai tehtyä esitystä, asia viedään seurantakomitean seuraavaan kokoukseen käsiteltäväksi” poistetaan toiston vuoksi. Asia on mainittu jo aiemmassa momentissa.

Puheenjohtaja pyysi kommentteja työjärjestykseen. Seurantakomitea ei esittänyt kommentteja.

Puheenjohtaja totesi, että työjärjestys on vahvistettu. Puheenjohtaja totesi, että työjärjestykseen päätösvaltaisuudesta kirjatun perusteella kokous on päätösvaltainen.

# Katsaus seurantakomitean rooliin ja tehtäviin -tiedoksi

Alanne esitteli asiakohdan.

Seurantakomitean keskeisenä tehtävänä on rahaston ohjelman toimeenpanon ja tuloksellisuuden seuraaminen. Seurantakomitean rooli tulee myös jonkin verran muuttumaan verrattuna edelliseen ohjelmakauteen. Seurantakomitean on tarkasteltava kaikkia seikkoja, jotka vaikuttavat ohjelman edistymiseen kohti sille asetettuja tavoitteita. Lisäksi seurantakomitea tarkastelee tarvittaessa avustuksen saajien hallinnollisten valmiuksien kehittämistä.

Seurantakomitean tehtäviin kuuluu myös antaa suosituksia hallintoviranomaiselle toimenpiteistä, joilla vähennetään avustuksensaajille aiheutuvaa hallinnollista rasitusta. Seurantakomitea ei enää käsittele esityksiä avustettavista hankkeista tai toimista.

Tehtävistä ei syntynyt keskustelua.

# Katsaus rahaston ohjelman sisältöihin (liite 3) -tiedoksi

Mauriala esitteli asiakohdan. Mauriala esitti kiitokset hyvästä yhteistyöstä ohjelmavalmisteluun osallistuneille tahoille.

Ohjelmavalmistelusta kerrottiin, että sitä ovat ohjanneet rahastokohtaiset EU-asetukset sekä yleisasetus CPR, jotka ovat määrittäneet mm ohjelmien rakenteen, rahaston erityistavoitteet ja täytäntöönpanotoimet, määrärahat, rahoituksen muodot ja indikaattorit sekä ohjelmassa käytettävän terminologian.

Ohjelman hyväksyntä on ollut pitkä prosessi: valtioneuvosto hyväksyi sen 11.11.2021. Tämän jälkeen komission kommentit ohjelmaan saatiin 24.2.2022. Kommenteissaan komissio pyysi tarkennuksia ohjelmaan. Komission kommentit olivat enää varsin pieniä mm. indikaattoreihin puututtiin. Ohjelman pääasiallisiin sisältöihin tule enää muutoksia. Koska komission lopullinen hyväksyntä kuitenkin toistaiseksi puuttuu, järjestetään ensimmäinen haku ehdollisena.

Esittelijä kävi läpi ohjelman erityistavoitteet.

# Rahaston ohjelman toimeenpanosuunnitelmaluonnoksen käsittely (liite 4) - kannan muodostaminen esitykseen

Mauriala esitteli asiakohdan.

Toimeenpanosuunnitelma on ns. ”operatiivinen” suunnitelma siitä, miten ohjelma toimeenpannaan. Suunnitelma tehdään kahdeksi vuodeksi kerallaan, ja se sisältää tiedon siitä mitä halutaan toimenpanna, ja mitä on jo toimeenpantu. Hallintoviranomaisen edustaja piti seikkakohtaisen esityksen siitä, miten toimeenpanosuunnitelmaa on tehty, mitä se sisältää ja minkälaista panosta seurantakomitealta toivotaan jatkossa. Esityksen jälkeen puheenjohtaja muistutti kyseessä olevan täysin kansallinen asiakirja toimeenpanon tueksi ja pyysi keskustelua aiheesta. Lisäksi puheenjohtaja muistutti, että suunnitelmaa ei voida hyväksyä tässä vaiheessa, kun varsinaista ohjelmaa ei ole vielä hyväksytty.

Seurantakomitea keskusteli mm. rahoituksen haettavaksi avaamisen aikatauluttamisesta, rahaston Ukraina-tilanteen tukemiseen liittyvistä toimista, järjestötoimijoiden rahoitusmahdollisuuksista, kumppanuuksien edistämisestä sekä toimista hankkeiden ja hanketoimijoiden yhteensaattamiseksi. Ohjelmassa näkyvän sukupuolinäkökulman ja muiden horisontaalisten periaatteiden toivottiin näkyvän myös toimeenpanosuunnitelmassa. Seurantakomitea kannatti esitettyä toimeenpanosuunnitelman mallia, rahoituksen avaamista hakuihin etupainotteisesti sekä riittävän joustavuuden säilyttämistä toimeenpanossa.

Varapuheenjohtaja täsmensi, että toimeenpanosuunnitelman 2-vuotinen kesto ei määritä hankkeiden kestoa, vaan hankkeet voivat olla kestoltaan 3-vuotisia. Puheenjohtaja ilmoitti, että toimeenpanosuunnitelman käsittely jatkuu seurantakomitean kirjallisella menettelyllä.

# Hankkeiden valinnassa käytettävät menettelyt ja perusteet (liite 5) – valintamenettelyn ja -perusteiden hyväksyminen

Virtanen esitteli seurantakomitealle hankkeiden valintamenettely -asiakirjan luonnoksen. Puheenjohtaja muistutti, että tämä on yksi asioista, jonka seurantakomitea hyväksyy. Valintaperusteita voidaan tarkastella ja muuttaa seuraaviin hakuihin, jos ilmenee tarvetta.

Puheenjohtaja muistutti, että kyseessä on kansallinen asiakirja ja pyysi keskustelua aiheesta. Seurantakomitea keskusteli YK:n vammaisten henkilöiden oikeuksia koskevan yleissopimuksen ja EU:n perusoikeuskirjan huomioimisesta hankkeiden toimeenpanossa. Hallintoviranomainen totesi, että hakemuslomakkeella kysytään näiden asioiden huomioimisesta hankkeessa ja periaatteiden toteutumista arvioidaan hakemuksia arvioitaessa. Myös hanketarkastuksissa tarkastetaan niiden noudattamista. Hallintoviranomaisen edustaja kertoi velvoitteen tulevan rahastoja koskevasta EU-asetuksesta(yleisasetus), joka koskee useampaa EU-rahastoa. Osassa rahastoista (esim. AMIF) sopimukseen liittyvät asiat ovat keskeisemmässä roolissa kuin toisissa. Hakijoille järjestettävässä koulutuksessa huomioidaan em. edellytykset ja myös hallintoviranomaista koulutetaan aiheesta.

Seurantakomitea hyväksyi valintamenettelyn ja -perusteet yksimielisesti.

# Muut mahdolliset asiat

Seurantakomitealle kerrottiin, että rahastojen uudet verkkosivut julkaistaan pääsiäisen jälkeen. Lisäksi jäsenille kerrottiin lyhyesti komission avoinna olevista hauista ja erityistoimien rahoituksesta. Näitä on liittyen mm. ihmiskauppateemaan. Rahoitus erityistoimiin haetaan yhteistyössä hallintoviranomaisen kanssa. Asiaan palataan tarkemmin seuraavassa kokouksessa.

# Seuraava kokous

Seuraava kokous järjestetään alustavasti syyskuussa 2022. Tarkempi aika ilmoitetaan myöhemmin. Kokouksen aiheina ovat mm. arviointisuunnitelma, viestintäsuunnitelma, syksyn haku ja rahastojen temaattisen välineen esittely.

Loppuvuonna järjestetään mahdollisesti vielä yksi kokous. Tarvittaessa käytetään myös kirjallista menettelyä. Toimeenpanosuunnitelma päivitetään suunnitelman mukaisesti loppuvuonna.

# Kokouksen päättäminen

Puheenjohtaja päätti kokouksen klo 15.20.

Seurantakomitean puheenjohtaja, ylijohtaja Laura Yli-Vakkuri

Seurantakomitean sihteeri, erityisasiantuntija Kristiina Mauriala

|  |  |
| --- | --- |
| Liitteet | Napsauta tähän hiirellä ja kirjoita liitteiden nimet kukin omalle rivilleen. Rivinvaihto enterillä. |
| Jakelu |  |
| Tiedoksi |  |